ΓΡΑΠΤΗ ΕΡΩΤΗΣΗ E-0776/99

υποβολή: Thomas Megahy (PSE) προς την Επιτροπή

(29 Μαρτίου 1999)

Θέμα: Καταδίωξη θρησκευτικής μειονότητας στο Ιράν.

Σε σχέση με τα πρόσφατα γεγονότα, καθώς και με τις εν γένει μακρόχρονες συνθήκες αφόρητης καταπίεσης μέσα στις οποίες έλαβαν χώρα, θα μπορούσε η Επιτροπή να αντιμετωπίσει προβολή, στις διαπραγματεύσεις της με τις ιρανικές αρχές στη νέα κατάσταση που δημιουργήθηκε με την κατάργηση του διατάγματος-φετφά εναντίον του κ. Salman Rushdie, της θέσεως των Μπαχάι και άλλων θρησκευτικών μειονοτήτων στην Ισλαμική Δημοκρατία του Ιράν; Τους τελευταίους λίγους μήνες, συνέλαβαν τουλάχιστον 36 πανεπιστημιακούς του Ιδρύματος Ανώτατης Εκπαίδευσης Μπαχάι, δύο μέλη της κοινότητας καταδικάστηκαν σε θάνατο, πάνω από 500 οικίες έγιναν αντικείμενο αιφνιδιαστικής επέμβασης και αφαιρέθηκε προσωπική περιουσία καθώς και εξοπλισμός του αναφερόμενου ιδρύματος. Περισσότεροι από 200 Μπαχάι έχουν σκοτωθεί από το 1980 εξαιτίας της πίστης τους. Οι Μπαχάι αντιμετωπίζουν σε μόνιμη βάση στέρηση των συνταγματικών τους δικαιωμάτων και υπόκεινται σε δήμευση της περιουσίας τους και άρνηση συνταξιοδοτικών δικαιωμάτων. Τα νεκροταφεία των Μπαχάι και οι ιεροί τόποι τους έχουν κατ' επανάληψη υποστεί βεβήλωση. Στους Μπαχάι αρνούνται πρόσβαση στην πανεπιστημιακή εκπαίδευση και για το λόγο αυτό ιδρύθηκε το αναφερόμενο ίδρυμα ανώτατης εκπαίδευσης. Τι δράση ετοιμάζεται να αναλάβει η Επιτροπή για να υπεραμυνθεί των ανθρώπινων δικαιωμάτων του ιρανικού λαού των Μπαχάι;

Απάντηση του κυρίουMarín εξ ονόματος της Επιτροπής

(16 Απριλίου 1999)

Η Επιτροπή παρακολουθεί με έντονη ανησυχία τα θέματα των ανθρωπίνων δικαιωμάτων στο Ιράν. Στον εκτεταμένο διάλογο που διεξάγεται μεταξύ της νωσης και του Ιράκ, η νωση θίγει πάντα τα θέματα που γενικά αφορούν τα ανθρώπινα δικαιώματα.

Η Επιτροπή δεν έχει καμιά διμερή συμβατική σχέση με το Ιράν. Εντούτοις, η Επιτροπή υποστηρίζει τα διαβήματα που κάνει η Τρόικα της νωσης για τα θέματα αυτά. Στις 5 Αυγούστου έγινε ένα διάβημα προς την κυβέρνηση του Ιράν στην Τεχεράνη, σχετικά με την εκτέλεση του Ruhu'llah Rawhani. να ακόμα διάβημα έγινε στις 4 Οκτωβρίου για την καταδίκη σε θάνατο του Sirus Dhabihi-Muqaddam και του Hidayat-Kashifi Najafabadi, όπου η νωση έκανε έκκληση προς τις ιρανικές αρχές να λάβουν τα απαραίτητα μέτρα ώστε οι καταδίκες αυτές να μην εκτελεσθούν. Η Τρόικα πληροφορήθηκε ότι οι θανατικές ποινές δεν ήταν οριστικές, αλλά ότι υπόκεινται σε επιβεβαίωση από το Ανώτατο Δικαστήριο.

Στο διάβημα της 4ης Οκτωβρίου 1998, η νωση επαναδιακήρυξε τη θέση της για τη θανατική ποινή και υπενθύμισε το ψήφισμα 1998/80 της επιτροπής των Ηνωμένων Εθνών για τα ανθρώπινα δικαιώματα, το οποίο εκφράζει ανησυχία για τις συνεχιζόμενες σοβαρές παραβιάσεις των ανθρωπίνων δικαιωμάτων των Baha'i και κάνει έκκληση στο Ιράν να αποφεύγει την επιβολή θανατικών ποινών λόγω θρησκευτικών πεποιθήσεων και αποστασίας. Κατά τη σύνοδο της επιτροπής των Ηνωμένων Εθνών για τα ανθρώπινα δικαιώματα από 22 Μαρτίου έως 30 Απριλίου 1999 στη Γενεύη, η νωση θα προτείνει και πάλι ένα σχέδιο ψηφίσματος για την κατάσταση των ανθρωπίνων δικαιωμάτων στο Ιράν. Στο κείμενο του σχεδίου, το οποίο ήδη συζητείται υπάρχει σαφής παραπομπή στις διακρίσεις και τους διωγμούς των θρησκευτικών μειονοτήτων και, ειδικότερα, των Baha'i.

Η συμπεριφορά προς τα μέλη της θρησκευτικής Κοινότητας των Baha'i στο Ιράν είχε επίσης ειδικά θιγεί από την Τρόικα της νωσης κατά τη συνάντηση με την ιρανική κυβέρνηση στις 18 Δεκεμβρίου 1998. Η πίεση αυτή θα εξακολουθήσει να ασκείται.